Dié VW-sportnuts onderskatDie Volkswagen Touareg V6 TDI. (Foto: Verskaf) Motoriste word deesdae gepeper met opsies. Daar is voertuie van elke denkbare grootte, enjin opsies, viertrekvoertuie, groot of klein, petrol, diesel of elektries – dis fantasties dat daar soveel is om van te kies en te keur. Daar is wel ŉ uiters bekwame sportnutsvoertuig wat stilletjies in sy hoek sit, sonder om te veel geraas te maak. Welkom aan die Volkswagen Touareg V6 TDI Executive. Dit is ŉ volgrootte viertreksportnutsvoertuig van VW. Hy loop met hul puik 3.0 V6-turbodieselenjin wat 190 kW en 600 Nm bied. Volkswagen maak aanspraak op ŉ gemiddelde brandstofverbruiksyfer van 7,1 ℓ/ 100 km en ŉ indrukwekkende topspoed van 235 km/h. Dit klink alles moontlik goed, maar die eindresultaat is veel meer as dit. Die ontwerp is uiters netjies en die binneruim voorwaar luuks. Die enorme raakskerms wat reg oor die paneelbord vloei, is fantasties – al verkies ek knoppies vir sekere verstellings bo ŉ raakskerm. Die Touareg kom met ŉ indrukwekkende spesifikasievlak met geakklimatiseerde sitplekke voor, ŉ enorme panoramiese sondak en ŉ asemrowende Dynaudio-klankstelsel. Agt lugsakke, ABS met EBD, vastrap- en stabiliteitsbeheer rond die veiligheidstelsels mooi af. Op die pad is waar die Touareg begin uitblink. Lugvering sorg dat die Touareg soos ŉ droom toer op die oop pad. Die V6 voorsien meer as genoeg krag sonder om te dors te wees én hy kan ŉ indrukwekkende 3 500 kg sleep! Al is die vering lieflik soepel, kan die enorme 21”-wiele hier en daar bietjie lomp en swaar voel, maar dit is ongelukkig so by die meeste groot sportnutsvoertuie deesdae. Die Touareg is ietwat van ŉ verfrissende verrassing. ŉ Mens is gewoond aan die algemene keuses soos BMW se X5 en Mercedes-Benz se GLE, maar verbasend genoeg kan die Touareg sy man staan tussen die uitgesoekte handelsmerke. Die reeks lyk só: Die reeks word gedek deur ŉ 3 jaar/120 000 km-waarborg en 5 jaar/100 000 km- omvattende instandhoudingsplan. Die kompetisie lyk só: 9-dienste-diensplan 5 jaar/100 000 km‑ omvattende instandhoudingsplan 5 jaar/100 000 km‑ omvattende instandhoudingsplan 5 jaar/100 000 km‑ omvattende instandhoudingsplan 3 jaar/100 000 km‑ omvattende instandhoudingsplan 5 jaar/100 000 km‑ omvattende instandhoudingsplan Die mededingers verskil nogal heelwat van mekaar. Die Toyota is ŉ winskoop, maar sy viersilinderdieselenjin kan nie kers vashou by die ander nie. Die X5 bly een van my gunstelinge en die Mercedes-Benz is swaar op brandstof en effe duur tussen sy mededingers. Die Touareg, Q7 en Cayenne deel almal dieselfde platform.